Surathai21/ocs-krisdika huggingface dataset:
กฎกระทรวงกำหนดสิ่งมีชีวิตอื่นเป็นสัตว์ พ.ศ. 2566
วันที่ประกาศ: 2023-09-06

content: กฎกระทรวง กำหนดสิ่งมีชีวิตอื่นเป็นสัตว์ พ.ศ. ๒๕๖๖
content: อาศัยอำนาจตามความใน (๔) ของบทนิยามคำว่า “สัตว์” ในมาตรา ๓ และมาตรา ๔ วรรคหนึ่ง แห่งพระราชบัญญัติสัตว์เพื่องานทางวิทยาศาสตร์ พ.ศ. ๒๕๕๘ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมออกกฎกระทรวงไว้ ดังต่อไปนี้
content: ให้สิ่งมีชีวิตอื่นที่มีข้อมูลทางวิทยาศาสตร์ว่ามีประสาทรับรู้ถึงความเจ็บปวดดังต่อไปนี้เป็นสัตว์ (๑) กุ้งในไฟลัมอาร์โทรโพดา (Phylum Arthropoda) (๒) ปูในไฟลัมอาร์โทรโพดา (Phylum Arthropoda) (๓) แมงในไฟลัมอาร์โทรโพดา (Phylum Arthropoda) (๔) แมลงในไฟลัมอาร์โทรโพดา (Phylum Arthropoda) (๕)
content: หมึกในไฟลัมมอลลัสกา (Phylum Mollusca) (๖) หอยในไฟลัมมอลลัสกา (Phylum Mollusca) (๗) หนอนตัวกลมในไฟลัมนีมาโทดา (Phylum Nematoda)
content: ให้ไว้ ณ วันที่ ๓๐ สิงหาคม พ.ศ. ๒๕๖๖ อเนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่ (๔) ของบทนิยามคำว่า “สัตว์” ในมาตรา ๓ แห่งพระราชบัญญัติสัตว์เพื่องานทางวิทยาศาสตร์ พ.ศ. ๒๕๕๘ บัญญัติให้ออกกฎกระทรวงกำหนดสิ่งมีชีวิตอื่นที่มีข้อมูลทางวิทยาศาสตร์ว่ามีประสาทรับรู้ถึงความเจ็บปวดเป็นสัตว์ และเนื่องจากมีข้อมูลทางวิทยาศาสตร์ว่า
content: กุ้ง ปู แมง แมลง หมึก และหอย ในไฟลัมอาร์โทรโพดา (Phylum Arthropoda) ไฟลัมมอลลัสกา (Phylum Mollusca) และหนอนตัวกลมในไฟลัมนีมาโทดา (Phylum Nematoda) เป็นสิ่งมีชีวิตในอาณาจักรสัตว์ที่ไม่มีกระดูกสันหลังที่มีประสาทรับรู้ถึงความเจ็บปวด และมีการนำมาใช้ในงานทางวิทยาศาสตร์เป็นจำนวนมาก สมควรกำหนดให้เป็นสัตว์
content: เพื่อประโยชน์ในการกำหนดให้เป็นสัตว์เพื่องานทางวิทยาศาสตร์ และสามารถควบคุมการดำเนินการต่อสัตว์เพื่องานทางวิทยาศาสตร์ดังกล่าวได้ต่อไป จึงจำเป็นต้องออกกฎกระทรวงนี้
กฎกระทรวงกำหนดงานที่ไม่เป็นงานทางวิทยาศาสตร์ พ.ศ. 2566
วันที่ประกาศ: 2023-09-06

content: กฎกระทรวง กำหนดงานที่ไม่เป็นงานทางวิทยาศาสตร์ พ.ศ. ๒๕๖๖
content: อาศัยอำนาจตามความในบทนิยามคำว่า “งานทางวิทยาศาสตร์” ในมาตรา ๓ และมาตรา ๔ วรรคหนึ่ง แห่งพระราชบัญญัติสัตว์เพื่องานทางวิทยาศาสตร์ พ.ศ. ๒๕๕๘ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมโดยข้อเสนอแนะของคณะกรรมการกำกับและส่งเสริมการดำเนินการต่อสัตว์เพื่องานทางวิทยาศาสตร์ออกกฎกระทรวงไว้
content: ดังต่อไปนี้
content: ให้งานดังต่อไปนี้ไม่เป็นงานทางวิทยาศาสตร์ (๑) งานศึกษา วิจัย หรือสำรวจสัตว์จากธรรมชาติที่อยู่ตามธรรมชาติโดยไม่มีผลกระทบต่อการใช้ชีวิตตามปกติของสัตว์เพื่องานทางวิทยาศาสตร์ (๒) งานตรวจวินิจฉัยเพื่อการจัดการสุขภาพสัตว์หรืองานนิติวิทยาศาสตร์ (๓) งานฝึกอบรม สัมมนา สาธิต
content: หรือประชุมทางวิชาการที่มีการดำเนินการต่อสัตว์เพื่องานทางวิทยาศาสตร์ซึ่งได้รับความเห็นชอบจากคณะกรรมการกำกับดูแลการดำเนินการต่อสัตว์เพื่องานทางวิทยาศาสตร์ของสถานที่ดำเนินการ ของผู้รับผิดชอบการจัดงาน หรือสถาบันพัฒนาการดำเนินการต่อสัตว์เพื่องานทางวิทยาศาสตร์ (๔)
content: งานสอนที่มีการดำเนินการต่อสัตว์เพื่องานทางวิทยาศาสตร์ตามหลักสูตรของสถานศึกษาที่จัดการศึกษาขั้นพื้นฐานในระดับประถมศึกษาและระดับมัธยมศึกษา
content: ให้ไว้ ณ วันที่ ๓๐ สิงหาคม พ.ศ. ๒๕๖๖ อเนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่บทนิยามคำว่า “งานทางวิทยาศาสตร์” ในมาตรา ๓ แห่งพระราชบัญญัติสัตว์เพื่องานทางวิทยาศาสตร์ พ.ศ. ๒๕๕๘ บัญญัติให้งานวิจัย งานทดสอบ งานผลิตชีววัตถุ งานสอน งานทดลอง การดัดแปลงพันธุกรรม การโคลนนิ่ง
content: และการทำเซลล์ต้นกำเนิดที่มีการดำเนินการต่อสัตว์เพื่องานทางวิทยาศาสตร์ เป็นงานทางวิทยาศาสตร์ แต่ไม่หมายความรวมถึงงานที่มีการดำเนินการต่อสัตว์เพื่องานทางวิทยาศาสตร์ตามที่กำหนดในกฎกระทรวงโดยข้อเสนอแนะของคณะกรรมการกำกับและส่งเสริมการดำเนินการต่อสัตว์เพื่องานทางวิทยาศาสตร์
content: เพื่อประโยชน์ในการกำกับดูแลการดำเนินการต่อสัตว์เพื่องานทางวิทยาศาสตร์ และไม่เป็นการสร้างภาระแก่บุคคลมากเกินความจำเป็น สมควรกำหนดงานบางประเภทที่มีการดำเนินการต่อสัตว์เพื่องานทางวิทยาศาสตร์ไม่เป็นงานทางวิทยาศาสตร์ จึงจำเป็นต้องออกกฎกระทรวงนี้
กฎกระทรวงกำหนดค่าธรรมเนียมและยกเว้นค่าธรรมเนียมเกี่ยวกับการใช้และผลิตสัตว์เพื่องานทางวิทยาศาสตร์ พ.ศ. 2566
วันที่ประกาศ: 2023-09-06

content: กฎกระทรวง กำหนดค่าธรรมเนียมและยกเว้นค่าธรรมเนียม เกี่ยวกับการใช้และผลิตสัตว์เพื่องานทางวิทยาศาสตร์ พ.ศ. ๒๕๖๖
content: อาศัยอำนาจตามความในมาตรา ๔ วรรคหนึ่ง แห่งพระราชบัญญัติสัตว์เพื่องานทางวิทยาศาสตร์ พ.ศ. ๒๕๕๘ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้กำหนดค่าธรรมเนียม ดังต่อไปนี้ (๑) ใบอนุญาตใช้สัตว์เพื่องานทางวิทยาศาสตร์ฉบับละ๑,๐๐๐ บาท (๒) ใบอนุญาตผลิตสัตว์เพื่องานทางวิทยาศาสตร์ฉบับละ๑,๐๐๐ บาท (๓) ใบแทนใบอนุญาต ฉบับละ ๑๐๐ บาท (๔) การต่ออายุใบอนุญาตครั้งละเท่ากับค่าธรรมเนียมใบอนุญาตนั้น
sectionNo: 2
content: ข้อ ๒ ให้ยกเว้นค่าธรรมเนียมตามข้อ ๑ (๑) และ (๒) ที่ออกให้แก่บุคลากรของหน่วยงานของรัฐและบุคลากรของสถานศึกษาที่ยื่นขอรับใบอนุญาตเป็นครั้งแรก
content: ให้ไว้ ณ วันที่ ๓๐ สิงหาคม พ.ศ. ๒๕๖๖ อเนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๔ วรรคหนึ่ง แห่งพระราชบัญญัติสัตว์เพื่องานทางวิทยาศาสตร์ พ.ศ. ๒๕๕๘ บัญญัติให้รัฐมนตรีว่าการกระทรวงการอุดมศึกษา วิทยาศาสตร์
content: วิจัยและนวัตกรรมมีอำนาจออกกฎกระทรวงกำหนดค่าธรรมเนียมเกี่ยวกับการใช้และผลิตสัตว์เพื่องานทางวิทยาศาสตร์ไม่เกินอัตราท้ายพระราชบัญญัตินี้ รวมทั้งยกเว้นค่าธรรมเนียมดังกล่าว จึงจำเป็นต้องออกกฎกระทรวงนี้
กฎกระทรวงกำหนดประเภทและชนิดของสัตว์เพื่องานทางวิทยาศาสตร์ พ.ศ. 2566
วันที่ประกาศ: 2023-09-06

content: กฎกระทรวง กำหนดประเภทและชนิดของสัตว์เพื่องานทางวิทยาศาสตร์ พ.ศ. ๒๕๖๖
content: อาศัยอำนาจตามความในบทนิยามคำว่า “สัตว์เพื่องานทางวิทยาศาสตร์” ในมาตรา ๓ และมาตรา ๔ วรรคหนึ่ง แห่งพระราชบัญญัติสัตว์เพื่องานทางวิทยาศาสตร์ พ.ศ. ๒๕๕๘ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกฎกระทรวงนี้ “สัตว์ทดลอง” หมายความว่า สัตว์ที่มีการนำมาสืบสายพันธุ์และเพาะขยายพันธุ์ เพื่อให้มีพันธุกรรมคงที่ มีคุณภาพและสุขภาพตามที่ผู้ผลิตสัตว์เพื่องานทางวิทยาศาสตร์กำหนด โดยมีระบบการเลี้ยงที่ต้องควบคุมสภาพแวดล้อมและป้องกันการติดเชื้ออย่างเข้มงวด
sectionNo: 1
content: เพื่อนำมาใช้สำหรับงานทางวิทยาศาสตร์โดยเฉพาะ “สัตว์เลี้ยง” หมายความว่า สัตว์ที่มีการนำมาสืบสายพันธุ์และเพาะขยายพันธุ์ โดยมีระบบการเลี้ยงที่ไม่ได้ควบคุมสภาพแวดล้อมและป้องกันการติดเชื้ออย่างเข้มงวด เป็นสัตว์ที่โดยปกติเลี้ยงไว้เพื่อเป็นสัตว์บ้าน เพื่อใช้งาน เพื่อใช้เป็นพาหนะ เพื่อใช้เป็นเพื่อน
sectionNo: 1
content: เพื่อใช้เป็นอาหาร หรือเพื่อใช้ในการแสดง “สัตว์จากธรรมชาติ” หมายความว่า สัตว์ที่มาจากธรรมชาติ โดยการสืบสายพันธุ์และการเพาะขยายพันธุ์เป็นไปตามธรรมชาติ
sectionNo: 2
content: ข้อ ๒ ประเภทของสัตว์เพื่องานทางวิทยาศาสตร์ มีดังต่อไปนี้ (๑) สัตว์ทดลอง (๒) สัตว์เลี้ยง (๓) สัตว์จากธรรมชาติ
sectionNo: 3
content: ข้อ ๓ ชนิดของสัตว์เพื่องานทางวิทยาศาสตร์ตามประเภทในข้อ ๒ มีดังต่อไปนี้ (๑) สัตว์ที่มีกระดูกสันหลังซึ่งไม่ใช่มนุษย์ (ก) สัตว์เลี้ยงลูกด้วยนมในชั้นแมมมาเลีย (Class Mammalia) (ข) สัตว์ปีกในชั้นเอวิส (Class Aves) (ค) สัตว์เลื้อยคลานในชั้นเรปทิเลีย (Class Reptilia) (ง)
sectionNo: 3
content: สัตว์สะเทินน้ำสะเทินบกในชั้นแอมฟิเบีย (Class Amphibia) (จ) สัตว์จำพวกปลาในชั้นพิสเซส (Class Pisces) (๒) สัตว์ที่ไม่มีกระดูกสันหลัง (ก) กุ้งในไฟลัมอาร์โทรโพดา (Phylum Arthropoda) (ข) ปูในไฟลัมอาร์โทรโพดา (Phylum Arthropoda) (ค) แมงในไฟลัมอาร์โทรโพดา (Phylum Arthropoda) (ง) แมลงในไฟลัมอาร์โทรโพดา
sectionNo: 3
content: (Phylum Arthropoda) (จ) หมึกในไฟลัมมอลลัสกา (Phylum Mollusca) (ฉ) หอยในไฟลัมมอลลัสกา (Phylum Mollusca) (ช) หนอนตัวกลมในไฟลัมนีมาโทดา (Phylum Nematoda)
content: ให้ไว้ ณ วันที่ ๓๐ สิงหาคม พ.ศ. ๒๕๖๖ เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่บทนิยามคำว่า “สัตว์เพื่องานทางวิทยาศาสตร์” ในมาตรา ๓ แห่งพระราชบัญญัติสัตว์เพื่องานทางวิทยาศาสตร์ พ.ศ. ๒๕๕๘ บัญญัติให้กำหนดชนิดและประเภทของสัตว์ที่มีการเลี้ยงหรือมีการนำมาใช้เพื่องานทางวิทยาศาสตร์ตามที่กำหนดในกฎกระทรวง
content: สมควรกำหนดประเภทและชนิดของสัตว์เพื่องานทางวิทยาศาสตร์เพื่อประโยชน์ในการควบคุมและกำกับดูแลการดำเนินการต่อสัตว์เพื่องานทางวิทยาศาสตร์ให้ถูกต้องตามหลักวิชาการและจรรยาบรรณในการดำเนินการต่อสัตว์เพื่องานทางวิทยาศาสตร์ และเป็นไปตามมาตรฐานสากล จึงจำเป็นต้องออกกฎกระทรวงนี้